ΚΑΝΟΝΙΣΜΟΣ ( ΕΟΚ ) αριθ . 361/91 ΤΗΣ ΕΠΙΤΡΟΠΗΣ της 14ης Φεβρουαρίου 1991 για την τροποποίηση του κανονισμού ( ΕΟΚ ) αριθ . 2814/90 για λεπτομέρειες εφαρμογής του ορισμού των αμνών που παχύνονται σε βαρείς αμνούς

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό ( ΕΟΚ ) αριθ . 3013/89 του Συμβουλίου της 25ης Σεπτεμβρίου 1989 περί κοινής οργανώσεως της αγοράς στον τομέα του προβείου και αιγείου κρέατος ( 1 ), όπως τροποποήθηκε από τον κανονισμό ( ΕΟΚ ) αριθ . 3577/90 ( 2 ), και ιδίως το άρθρο 5 παράγραφος 9,

τον κανονισμό ( ΕΟΚ ) αριθ . 3901/89 του Συμβουλίου της 12ης Δεκεμβρίου 1989 περί του ορισμού των αμνών που παχύνονται σε βαρείς αμνούς ( 3 ), και ιδίως το άρθρο 1 παράγραφος 2,

Εκτιμώντας :

ότι οι λεπτομέρειες εφαρμογής του ορισμού των αμνών που παχύνονται σε βαρείς αμνούς θεσπίστηκαν από τον κανονισμό ( ΕΟΚ ) αριθ . 2814/90 της Επιτροπής ( 4 ), όπως τροποποιήθηκε τελευταία από τον κανονισμό ( ΕΟΚ ) αριθ . 3749/90 ( 5 )- ότι το άρθρο 1 του κανονισμού ( ΕΟΚ ) αριθ . 2814/90 καθορίζει τις διατάξεις που εφαρμόζονται σε περίπτωση παχύνσεως των αμνών μετά από απογαλακτισμό - ότι το άρθρο 2 του ιδίου κανονισμού προβλέπει τις διατάξεις που αφορούν τους παραγωγούς που επιθυμούν να επωφεληθούν της παρεκκλίσεως που προβλέπεται στο άρθρο 1 παράγραφος 1 δεύτερο εδάφιο του κανονισμού ( ΕΟΚ ) αριθ . 3901/89 όσον αφορά τον απογαλακτισμό των αμνών - ότι πρέπει να επιτραπεί σε ορισμένους παραγωγούς που έχουν δηλώσει ότι επιθυμούν να επωφεληθούν από την εν λόγω παρέκκλιση να αποφασίζουν τον απογαλακτισμό του συνόλου ή μέρους των αμνών τους και την πάχυνσή τους εκτός της εκμεταλλεύσεως - ότι γι'αυτές τις τελευταίες περιπτώσεις πρέπει να προβλεφθεί η εφαρμογή των διατάξεων που καθορίσθηκαν από το άρθρο 1 του κανονισμού ( ΕΟΚ ) αριθ . 2814/90 -

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Προβατοειδών και Αιγοειδών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1

Ο κανονισμός ( ΕΟΚ ) αριθ . 2814/90 τροποποιείται ως εξής :

1 . Στο άρθρο 2 παράγραφος 1 προστίθεται το ακόλουθο εδάφιο :

"Στην περίπτωση κατά την οποία ο παραγωγός αποφασίζει, κατά τη διάρκεια της προθεσμίας που καθορίζεται στην παράγραφο 2, τον απογαλακτισμό του συνόλου ή μέρους των αμνών του και πάχυνσή τους εκτός της εκμεταλλεύσεως, οι διατάξεις του άρθρου 1 εφαρμόζονται για τις παρτίδες των εν λόγω αμνών . Στην περίπτωση αυτή η διάρκεια της παχύνσεως εκτός της εκμεταλλεύσεως πρέπει να είναι επαρκής για να τηρηθεί στο σύνολό της η προθεσμία των 75 ημερών που αναφέρεται στο άρθρο 2 μεταξύ της πραγματικής περιόδου γεννήσεως της εν λόγω παρτίδας και εκείνης της διαθέσεώς της στο εμπόριο προκειμένου να σφαγεί ."

2 . Στο άρθρο 2 παράγραφος 4 δεύτερο εδάφιο οι όροι "που αναφέρεται στο άρθρο 1 παράγραφος 4" αντικαθίστανται από τους όρους "που αναφέρεται στο άρθο 1 παράγραφος 5 ".

3 . Στο παράρτημα Ι.Β ( Γεωγραφικές Ζώνες - Πορτογαλία ) προστίθεται η περιοχή του "Portalegre ". Άρθρο 2

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .

Βρυξέλλες, 14 Φεβρουαρίου 1991 . Για την Επιτροπή

Ray MAC SHARRY

Μέλος της Επιτροπής ( 1 ) ΕΕ αριθ . L 289 της 7 . 10 . 1989, σ . 1 . ( 2 ) ΕΕ αριθ . L 353 της 17 . 12 . 1990, σ . 23 . ( 3) ΕΕ αριθ . L 375 της 23 . 12 . 1989, σ . 4 . ( 4 ) ΕΕ αριθ . L 268 της 29 . 9 . 1990, σ . 35 . ( 5 ) ΕΕ αριθ . L 360 της 24 . 12 . 1990, σ . 39.